2014 թ. գիտական թեմայի շրջանակներում հրատարակված “The Armenian Genocide: A Linguocognitive Perspective” մենագրության մեջ հեղինակը՝ ՀՀ ԳԱԱ թղթակից անդամ, պրոֆեսոր Ս.Ք.Գասպարյանը առաջին անգամ ուսումնասիրեց Հայոց ցեղասպանության խնդիրն արծարծող աշխատություններ և, ելնելով լեզվաբանության մեջ վաղուց արդեն հաստատված լեզու-մտածողություն փոխադարձ կապի դրույթից, վեր հանելով ընթերցողի գիտակցության վրա որոշակի դիտավորությամբ ներազդելու լեզվական միջոցները, բացահայտեց մի շարք օտարերկրյա հեղինակների՝ պատմությունը աղավաղելու և Հայոց ցեղասպանության անհերքելի փաստը հերքելու թուրքամետ մտադրությունները: Այս աշխատանքը, միանգամայն նոր հուն բացելով ցեղասպանագիտական ուսումնասիրությունների բնագավառում, ճանապարհ հարթեց ցեղասպանության խնդիրների հետագա լեզվաճանաչողական ուսումնասիրությունների համար: